امریکہ میں گھڑیوں کی سوئیاں ایک گھنٹہ پیچھے، سردیوں کے آغاز کی علامت
اب سردیوں کے یہ اوقات 13 مارچ 2022 کو تبدیل ہوں گے۔ آج سے امریکہ کے ایسٹرن ٹائم اور پاکستان کے وقت میں دس گھنٹے کا فرق ہو گا جب کہ گرمیوں میں یہ فرق نو گھنٹے ہو تا ہے۔
ویب ڈیسک — ا اکثر امریکی شہریوں نے ہفتے کی رات کو سونے سے پہلے اپنی گھڑیوں کو ایک گھنٹہ پیچھے کر لیا۔ وقت تبدیل کرنے کا سب سے پہلے یہ خیال ایک موجد بینجمن فرینکلن کو  میں آیا تھا اور انہوں نے کہا تھا کہ گرمیوں میں ایک گھنٹہ پہلے اٹھنے سے آپ روشنی کا زیادہ دیر تک استعمال کر سکتے ہیں۔ اس خیال کو پذیرائی ملی اور دنیا کے بہت سے ممالک نے اس تجویز کو مناسب سمجھ کر اپنے اپنے ملکوں میں رائج کیا۔ حال ہی میں امریکہ میں جو سروے کیے گئے ہیں، ان میں بہت سے امریکیوں نے کہا کہ انہیں گھڑیوں کو سال میں دو بار آگے پیچھے کرنا پسند نہیں ہے۔ خبر رساں ادارے 'ایسوسی ایٹڈ پریس' کے حالیہ سروے سے معلوم ہوا کہ صرف 25 فی صد امریکی دن اور رات کا وقت گھٹانے کو پسند کرتے ہیں۔ تینتالیس فی صد امریکی کہتے ہیں کہ وہ سارا سال ایک ہی وقت میں اپنے شب و روز گزارنا پسند کرتے ہیں۔ 32 فی صد چاہتے ہیں کہ پورے سال وہی وقت رہے جو موسمِ گرما میں ہوتا ہے یعنی ڈے لائٹ سیونگ ٹائم۔ امریکہ کی سبھی ریاستوں میں گھڑیوں کی سوئیوں کو آگے پیچھے نہیں کیا جاتا اور چند ریاستیں سارا سال ایک ہی وقت رکھتی ہیں۔ ہوائی، امریکن سیموا، گوام، پورٹو ریکو، ورجن آئی لینڈ اور ایریزونا ریاستیں اپنی گھڑیوں کو تبدیل نہیں کرتیں۔ اب سردیوں کے یہ اوقات  مارچ  کو تبدیل ہوں گے۔ آج سے امریکہ کے ایسٹرن ٹائم اور پاکستان کے وقت میں دس گھنٹے کا فرق ہو گا جب کہ گرمیوں میں یہ فرق گھٹ کر نو گھنٹے ہو جاتا ہے۔